Roux moet glo voor Bulle se dissiplinêre komitee verskynBees Roux. Foto: SAPA Roux het vroeër skuldig gepleit op aanklagte van dronkbestuur en strafbare manslag na die dood van die Tshwane metropolisielid, sers. Ntshimane Mogale. Roux moes volgens ŉ pleitooreenkoms R750 000 aan Mogale se familie betaal. Daar is kort hierna berig dat die Blou Bulle Maatskappy nie Roux se rugbykontrak gaan hernieu nie. Sy kontrak verstryk glo einde Oktober. Volgens EWN sal Roux drie aanklagte in die gesig staar. Een van die aanklagte behels glo dat Roux saam met die Pumas geoefen het terwyl hy steeds ŉ kontrak by die Bulle gehad het. Die Blou Bulle Maatskappy en Roux se agent was nie vir kommentaar beskikbaar nie.